**Miguel Torres Gómez** (s. 28. tammikuuta 1986 Madrid, Madridin alue, Espanja) on espanjalainen jalkapalloilija, pelipaikaltaan puolustaja. Hän edustaa Espanjan pääsarjassa Primera Divisiónissa pelaavaa Málagaa.

Torres on Real Madridin kasvatti. Hän on monipuolinen ja nopea puolustaja, joka kykenee pelaamaan sekä puolustuksen laidoilla että keskustassa. Luontaiselta pelipaikaltaan hän on oikea laitapuolustaja, mutta Real Madridin C-joukkueessa hän pelasi keskuspuolustajana ja B-joukkueessa vasempana laitapuolustajana. Edustusjoukkueessa hän pelasi molemmilla laidoilla.

Ura
---

### Real Madrid

Torres liittyi Real Madridin junioreihin vuonna 1995 ja kävi läpi seuran kaikki juniorijoukkueet. Ammattilaisuransa hän aloitti kaudella 2006–2007 Real Madridin reservijoukkueessa Castillassa, joka pelasi Espanjan toiseksi korkeimmalla tasolla Segunda Divisiónissa. Castillaan hän siirtyi Real Madridin Tercera Divisiónissa pelanneesta C-joukkueesta.

Kauden 2006–2007 aikana Torres nousi ensimmäistä kertaa myös tuolloin Fabio Capellon valmentamaan Real Madridin edustusjoukkueeseen. Ensiesiintyminen edustusjoukkueessa tapahtui cup-kilpailu Copa del Reyn neljännen kierroksen ottelussa Écijaa vastaan 25. lokakuuta 2006, ja Torres oli lopulta kentällä kaikissa Real Madridin neljässä cup-ottelussa kaudella 2006–2007 ennen putoamista Real Betisiä vastaan. Hän pelasi myös Mestarien liigan alkulohkon viimeisessä ottelussa Dynamo Kiovaa vastaan. Hyvät otteet cupissa ja Mestarien liigassa sekä muiden pelaajien loukkaantumiset ja pelikiellot avasivat Torresille paikan Real Madridin avauskokoonpanoon myös Espanjan korkeimmalla sarjatasolla Primera Divisiónissa. Ensimmäisen sarjaottelunsa hän pelasi 14. tammikuuta 2007 Real Madridin voittaessa kotikentällään Real Zaragozan. Kauden päätteeksi Real Madrid varmisti ensimmäisen mestaruutensa neljään vuoteen.

Kesällä 2007 Torres teki vuoteen 2012 ulottuneen jatkosopimuksen Real Madridin kanssa. Capellon seuraajien Bernd Schusterin ja Juande Ramosin alaisuudessa Torresin peliaika alkoi kuitenkin vähetä, ja kesällä 2009 seuran tehtyä lukuisia pelaajahankintoja hän ei enää mahtunut uuden valmentajan Manuel Pellegrinin suunnitelmiin.

### Getafe

Torres siirtyi elokuussa 2009 kahdella miljoonalla eurolla Madridin alueen kolmanteen pääsarjaseuraan Getafeen, jonka kanssa hän teki viisivuotisen sopimuksen. Real Madrid asetti sopimukseen pykälän, joka mahdollistaa Torresin takaisin ostamisen ensimmäisen kahden kauden aikana.

### Maajoukkue

Iñaki Sáez valitsi Torresin Espanjan alle 21-vuotiaiden maajoukkueryhmään helmikuussa 2007. Hän pelasi yhdeksässä vuoden 2009 EM-kilpailuiden karsintaottelussa, mutta ei minuuttiakaan varsinaisessa lopputurnauksessa.

Saavutukset
-----------

* Espanjan pääsarjamestaruus: 2007, 2008
* Espanjan supercup: 2008

Lähteet
-------

1. 1 2  ¡Felicidades Torres!  28.1.2007. Real Madrid CF. Viitattu 2.2.2007. (espanjaksi)
2. ↑  El Real Madrid sufre para sacar un empate ante el Écija  25.10.2006. Marca. Viitattu 2.2.2007. (espanjaksi)
3. ↑  Inspired Ronaldo rescues Madrid  6.12.2006. UEFA. Viitattu 2.2.2007. (englanniksi)
4. ↑  Ficha del jugador LFP. Viitattu 2.2.2007. (englanniksi)
5. ↑  Premio a un buen trabajo  12.7.2007. Real Madrid CF. Viitattu 17.8.2007. (englanniksi)
6. ↑  Presentación de Miguel Torres  31.8.2009. Getafe CF.  Arkistoitu 11.7.2011. Viitattu 1.9.2009. (espanjaksi)
7. ↑  Miguel Torres jugará en el Getafe las próximas cinco temporadas  31.8.2009. Marca. Viitattu 1.9.2009. (espanjaksi)
8. ↑  Torres, internacional Sub-21  2.2.2007. Real Madrid CF. Viitattu 2.2.2007. (espanjaksi)
9. ↑  Player profile UEFA. Viitattu 1.9.2009. (englanniksi)

Aiheesta muualla
----------------

* Miguel Torresin esittely Getafen sivustolla (Arkistoitu – Internet Archive) (espanjaksi)
* Migul Torres Football Database -sivustolla (englanniksi)

Málaga – Primera División
1 Kameni |
2 Koné |
3 Weligton |
4 Villanueva |
5 Llorente |
6 Camacho |
7 Juankar |
8 Santos |
9 Charles |
10 Juanpi |
11 Castro |
13 Boiko |
14 Recio |
15 Ricca |
17 Duda |
18 Rosales |
19 Sandro |
20 Koke |
21 Jony |
22 Kuzmanović |
23 M. Torres |
26 En-Nesyri |
27 Escandell |
31 Fornals |
39 Ontiveros |
Valmentaja Ramos

Espanjan alle 21-vuotiaiden joukkue – Jalkapallon alle 21-vuotiaiden EM-kilpailut 2009
1 Jiménez |
2 Torres |
3 Monreal |
4 J. García |
5 Torrejón |
6 Martínez |
7 Sisi |
8 R. García |
9 Bojan |
10 Jurado |
11 Granero |
12 Azpilicueta |
13 Asenjo |
14 Sánchez |
15 Flores |
16 Marcano |
17 Capel |
18 Suárez |
19 Xisco |
20 Pereira |
21 López |
22 León |
23 Adán |
Valmentaja López Caro